
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
11.3. tuviniekiem pakalpojumu sniedz arī sērošanas periodā pēc personas nāves, nodrošinot tuviniekam ne vairāk kā piecas individuālās konsultācijas viena gada laikā pēc personas nāves.
	Iebildums
Noteikumu projekta 11.3.apakšpunkts paredz tuviniekiem pakalpojumu sērošanas periodā pēc personas nāves, nodrošinot tuviniekam ne vairāk kā piecas individuālās konsultācijas viena gada laikā pēc personas nāves, savukārt anotācijas 1.3.sadaļas punktā “Risinājuma apraksts” norādīts, ka piecas konsultācijas paredzētas nevis katram tuviniekam, bet tuviniekiem kopumā. Ņemot vērā minēto, nepieciešams precizēt noteikumu projektu un/vai anotāciju.
Piedāvātā redakcija
-
	Indra Stūriška (FM)

	2.
	Noteikumu projekts
15. Valsts nodrošinātais finansējuma apmērs par šo noteikumu 4.5. , 4.6. ​​​​​​​ un 4.7. apakšpunktā minētā pakalpojuma sniegšanu vienam klientam vienā dienā nevar pārsniegt 52,20 euro. Ja ir iestājies šo noteikumu  12.3. ​​​​​​​, 12.4. ​​​​​​​,12.6., un 12.7. apakšpunktā minētais gadījums, valsts nodrošinātais finansējuma apmērs par pirmajām 14 dienām vienam klientam dienā nevar pārsniegt 39,15 euro.
	Iebildums
Noteikumu projekta 15.punkts nosaka, ka valsts nodrošinātais finansējuma apmērs vienam klientam vienā dienā nevar pārsniegt 52,20 euro, savukārt atbilstoši anotācijas 3.sadaļas tabulā sniegtajam aprēķinam redzams, ka 2025.gadam nepieciešamā finansējuma aprēķinā lietots vienam klientam dienas apmērs 57,42 euro un 2026.gadam 63,16 euro. Ņemot vērā minēto, precizējams noteikumu projekts un anotācija. Vienlaikus lūdzam papildināt anotāciju, norādot, kā veidojas viena klienta dienas apmērs 39,15 euro, ja pakalpojuma sniegšana uz laiku tiek pārtraukta.
Piedāvātā redakcija
-
	Indra Stūriška (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Noteikumu projekta 16.punkts nosaka, ka Labklājības ministrija informē attiecīgo līgumpartneri, ja tiek konstatēts, ka finansējums pārsniedz kārtējā gada valsts budžetā šim mērķim paredzētos līdzekļus, vienlaikus anotācijā tiek skaidrots, ka līgumpartneris tiek informēts, lai tas neuzsāktu jaunu pakalpojumu sniegšanu. Lūdzam papildināt anotāciju, norādot, kā tiks risināta situācija gadījumā, ja līgumpartnera sniegtajā finanšu pārskatā tiks konstatēts, ka finansējums par jau sniegtajiem pasākumiem pārsniedz kārtējā gada valsts budžetā šim mērķim paredzētos līdzekļus.
Piedāvātā redakcija
-
	Indra Stūriška (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļā sniegt detalizētāku aprēķinu tabulā sniegtajai informācijai, jo šobrīd nav saprotams, pēc kādiem pieņēmumiem plānots personu skaits un hospisa pakalpojuma ietvaros noteiktais klientu dienu skaits, kā arī valsts nodrošināto finansējuma apmēru vienam klientam vienā dienā.
Piedāvātā redakcija
-
	Indra Stūriška (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļas 4.punkta 5., 7. un 8.ailē norādīto finansējumu svītrot un to norādīt anotācijas 3.sadaļas 5.punkta un 5.1. apakšpunkta attiecīgajās ailēs.
Piedāvātā redakcija
-
	Indra Stūriška (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Nepieciešams precizēt anotācijas 3.sadaļu, norādot finansējumu paliatīvās aprūpes pakalpojumu pieejamības paplašināšanai, kuru plānots pārdalīt Veselības ministrijai no budžeta resora “74. Gadskārtējā valsts budžeta izpildes procesā pārdalāmais finansējums” 20.00.00 programmas “Veselības aprūpes pasākumu īstenošana” atbilstoši MK rīkojuma “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” 20.00.00 programmas “Veselības aprūpes pasākumu īstenošana” uz budžeta resoru “10.Aizsardzības ministrija”, “14.Iekšlietu ministrija”, “15. Izglītības un zinātnes ministrija”, “16.Zemkopības ministrija”, “18. Labklājības ministrija”, “19.Tieslietu ministrija”, “29.Veselības ministrija”, “62.Mērķdotācijas pašvaldībām””  projektam (23-TA-2829).
Piedāvātā redakcija
-
	Indra Stūriška (FM)

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā, ka atbilstoši MK 24.09.2021. sēdes prot. Nr.63 1.§ 2.punktam Veselības ministrijai tika atbalstīta papildu valsts budžeta finansējuma piešķiršana 2022.gadam 4 611 973 euro, 2023.gadam 4 607 174 euro un 2024.gadam un turpmāk ik gadu 4 625 680 euro prioritārā pasākuma “Paliatīvas aprūpes nodrošināšana” īstenošanai, ka arī to, ka minētais finansējuma apmērs ir iestrādāts likumā “Par valsts budžetu 2022. gadam” un likumā “Par vidēja termiņa budžeta ietvaru 2022., 2023. un 2024. gadam”, nepieciešams precizēt finansējuma apmēru anotācijas 3.sadaļā “Tiesību akta projekta ietekme uz valsts budžetu un pašvaldību budžetiem”.
Piedāvātā redakcija
-
	Indra Stūriška (FM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3. sadaļas punktu “Problēmas apraksts”, norādot normatīvo aktu, kas paredz paliatīvā aprūpē esošiem bērniem pēc 18 gadiem nodrošināt psihosociālo rehabilitāciju dzīvesvietā.
Piedāvātā redakcija
-
	Indra Stūriška (FM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka grozījumi Sociālo pakalpojumu un sociālās palīdzības likumā (Nr: 222/Lp14) ir jau izsludināti 17.10.2023., nepieciešams precizēt anotācijas 1.3.sadaļas punktā “Problēmas apraksts” norādīto informāciju.
Piedāvātā redakcija
-
	Indra Stūriška (FM)

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt anotācijas 3.sadaļas punktu “Cita informācija”, norādot, ka finansējums noteikumu projektā iekļautās sociālās komponentes ieviešanai iestrādāts likumprojektā “Par valsts budžetu 2024. gadam un budžeta ietvaru 2024., 2025. un 2026. gadam”. 
Piedāvātā redakcija
-
	Indra Stūriška (FM)

	11.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Nepieciešams redakcionāli precizēt anotācijas 3.sadaļas 6.punktu, sanumurējot mobilās komandas paredzētos paliatīvās aprūpes pakalpojumus.
Piedāvātā redakcija
-
	Indra Stūriška (FM)



